b'\n_START_ARTICLE_\nUkapljeni zemni plin\n_START_SECTION_\nTrgovina\n_START_PARAGRAPH_\nTerminali za primanje LNG-a postoje u otprilike 18 zemalja, to uklju\xc4\x8duje Indiju, Japan, Koreju, Tajvan, Kinu, Belgiju, \xc5\xa0panjolsku, Italiju, Francusku, Veliku Britaniju, SAD, \xc4\x8cile i Dominikansku Republiku. Planovi za izgradnju LNG terminala postoje u Argentini, Brazilu, Urugvaju, Kanadi, Gr\xc4\x8dkoj, Ukrajini._NEWLINE_U 2004. LNG \xc4\x8dini 7% svjetske potro\xc5\xa1nje prirodnog plina. Globalna trgovina LNG-a pove\xc4\x87avala se 7.4% godi\xc5\xa1nje u razdoblju od 1995.-2005., a o\xc4\x8dekuje se da \xc4\x87e i narednih godina znatno rasti u postotku od 6.7 godi\xc5\xa1nje do kraja 2020._NEWLINE_Do sredine devedesetih godina LNG potra\xc5\xbenja je koncentrirana na sjeveroistoku Azije \xe2\x80\x93 Japan, Koreja i Tajvan._NEWLINE_Do kraja 2007. postojalo je 15 zemalja koje su izvozile LNG i 17 koje su ga uvozile. Tri najve\xc4\x87a LNG izvoznika 2007. su Katar (28 MT), Malezija (22 MT) i Indonezija (20 MT), dok su tri najve\xc4\x87a LNG uvoznika Japan (65 MT), Ju\xc5\xbena Koreja (34 MT) i \xc5\xa0panjolska (24 MT). Trgovina LNG-om pove\xc4\x87ana je s 140 MT-a u 2005. na 172 MT \xe2\x80\x93a u 2008., a prognozira se pove\xc4\x87anje na otprilike 300 MT-a u 2012.'